**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.03/\_\_**

**din \_\_ iunie 2023**

Cu privire la informaţia despre proiectele investiţionale

implementate în raionul Florești în anul 2022

Examinând informația despre proiectele investiționale implementate în raionul Florești în anul 2022, prezentată de către Direcția Economie și Atragere a Investițiilor, în scopul realizării Programului de activitate al Consiliului raional Floreşti pentru anul 2023, în temeiul art.43 alin.(2) și art.46 alin.(1) din Legea nr.436/2006 privind administrația publică locală, Consiliul raional **D E C I D E**:

1. Se ia act de informaţia despre proiectele investiționale implementate în raionul Florești în anul 2022, se anexează.
2. Controlul asupra executării prezentei decizii se pune în seama Comisiei de specialitate pentru economie, finanțe și gestionare a patrimoniului a Consiliului raional.

**Preşedintele şedinţei**

**Contrasemnat:**

 **Secretarul**

**Consiliului raional**

Elaborat: Natalia Bogdan,

 şef, Direcţia Economie şi Atragere a Investiţiilor

Coordonat: Alim Afonin,

 Vicepreşedinte al raionului Floreşti

 Avizat: Vasile Patraşco,

şef, Serviciul Juridic şi Resurse Umane

 **Informaţie**

 **despre proiectele investiţionale**

**implementate în raionul Florești în anul 2022**

 În perioada raportată, Consiliul raional Florești a participat la concursul de selectare a proiectelor de către Biroul politici de reintegrare, care are ca obiect probleme de importanță majoră pentru localitățile amplasate în Zona de Securitate. În perioada raportată au fost depuse proiectele „Dotarea Liceului Teoretic Alexei Mateevici din satul Sănătăuca, raionul Florești, cu echipament TIC” cu buget de 428 800 lei, contribuția Consiliului raional 28 800 lei și „Lucrări de aprovizionare cu apă și canalizare a Oficiului Medicilor din satul Năpadova, raionul Florești” cu buget total de 220 000 lei, contribuția Consiliului raional 30 000 lei. Ambele proiecte au fost aprobate spre finanțare și implementate cu succes.

 În luna decembrie la Ministerul Infrastructurii și Dezvoltării Regionale al Moldovei a fost semnat Acordul de Grant și de împrumut cu Corporația Financiară Nordică de Mediu (NEFCO) ca urmare a lansării proiectului pentru îmbunătățirea eficienței energetice a Blocului chirurgical al IMSP „Spitalul raional Florești”, de efectuare a lucrărilor de reparație a acoperișurilor sediilor Oficiilor Medicilor de Familie s. Iliciovca, s. Temeleuți. Acest proiect este mult așteptat de instituțiile publice de sănătate. Cel mai important este faptul că modernizarea prin eficientizarea energetică a instituțiilor medicale va permite pacienților, cît și personalului angajat, să se bucure de un mediu de muncă, tratament, reabilitare mai confortabil. Costul total al proiectului : 19 556 590 leiinclusiv:

 Credit - 8 225 000 lei (credit acordat pe un termen de 4 ani, rata anuală de 3%, anii 2024-2027, anul 2023 perioada de grație);

 Grant - 4 100 000 lei;

 Contribuția - CR Florești 1 472 000 lei ( pina la moment CR Florești a suportat cheltuieli în sumă de 311 349 lei;

Devizul pentru IMSP Spitalul raional Blocul chirurgical constituie - 15 086 450 lei;

Devizul OMF Temeleuți constituie - 1 762 150 lei ;

Devizul OMF Iliciovca constituie - 2 717 990 lei .

 În scopul îmbunătățirii calității serviciilor prestate, Spitalul raional Florești a implementat proiectul ,,Consolidarea capacităților secției Terapie Intensivă și Anesteziologie și îmbunătățirea calității serviciilor de reabilitare prestate de către Spitalul raional Florești’’, finanțat de Agenția Română de Dezvoltare care a avut ca obiectiv dotarea instituției cu 2 mașini de anestezie cu caracteristici avansate în valoare de 318 780 lei și montarea sistemului de alarmă, înștiințare, control și monitorizare (Sistem de apel personal) în secțiile Chirurgie, Traumatologie, Neurologie, Terapie în valoare de 181 220 lei.

În decembrie 2022, Spitalul raional Florești a fost selectat de către Programului Națiunilor Unite pentru Dezvoltare (PNUD), pentru implementarea proiectului „Abordarea impactului crizei energetice în Republica Moldova”, unde vor fi instalate panouri fotovoltaice cu o capacitate de 200 KW, costul total constituind 100 000 euro. Proiectul urmează a fi implementat pe parcursul anului 2023.

 Proiectul ,,Apă pentru viață în regiunea de Nord: raioanele Florești și Soroca 2” pe parcursul anului 2022 a început să desfășoare lucrări de construcție - montaj pentru alimentarea cu apă potabilă a șase localități, prin conectarea acestora la apeductul magistral Soroca - Bălți. Valoarea proiectului constituie 35 800 000 lei, alocați din FNDRL. Contribuția Consiliului Raional Florești constituie 10% din valoarea contractului de antrepriză. Sunt montate peste 65 km de rețele de apeduct, dintre care 16,8 km – rețele magistrale, o stație de pompare a apei potabile și un castel de apă. În total, 2 200 de locuitori din șase localități vor avea acces la noul sistem de alimentare cu apă și sanitație. În urma implementării proiectului 6 sate din raionul Florești vor avea acces la serviciul public de asigurare cu apă potabilă și sanitație.

 În martie 2022,s-a dat startul Concursului ,,Satul European” pentru identificarea, evaluarea și aprobarea proiectelor de dezvoltare locală propuse spre finanțare din Fondul Național pentru Dezvoltare Regională și Locală (FNDRL), unde 20 de proiecte din primăriile raionului Florești au fost aprobate spre finanțare cu o valoarea totală de 98 540 000 lei, dintre care:

* 8 proiecte de construcția, extinderea, reabilitarea, modernizarea sistemelor de alimentare cu apă, de epurare a apei și de canalizare, destinate obiectivelor publice de interes local cu costul total de 54 800 000 lei;
* 2 proiecte privind instalarea iluminatului public – 5 300 000 lei;
* 8 proiecte privind construcția, renovarea, reabilitarea clădirilor publice, inclusiv prin măsuri de îmbunătățire a eficienței energetice a clădirilor publice – 32 140 000 lei;
* 1 proiect pentru construcția, reconstrucția edificiilor sportive, inclusiv a edificiilor destinate dezvoltării serviciilor sociale destinate populației din grupurile social vulnerabile (centre de îngrijire pentru copii, persoane în etate și persoane cu necesități speciale), inclusiv a infrastructurii medicale – 6 000 000 lei;
* 1 proiect pentru restaurarea, reabilitarea, reconstituirea, conservarea monumentelor, structurilor istorice specifice pentru arhitectura rurală tradițională într-o anumită zonă, destinate unor scopuri publice, inclusiv monumente de for public – 300 000 lei.

 Mediul rural reprezintă un pilon central al dezvoltării economice, iar statul promovează prin diferite programe incluziunea socială, reducerea sărăciei și dezvoltarea economică în zonele rurale.

 În acest context, pe parcursul anului 2022 primăriile din raionul Florești au implementat un șir de proiecte care au dus la îmbunătățirea infrastructurii localităților, la prestarea serviciilor de calitate.

 Conform selecției programului de subvenționare cu tematica „Îmbunătățirea și dezvoltarea infrastructurii rurale”, implementat de Agenția de Intervenție și Plăți pentru Agricultură, mai multe primării din raionul nostru a beneficiat de subvenție, după cum urmează:

1. Primăria Izvoare - „Procurarea echipamentului și inventarului” – 636 000 lei, la care Consiliul raional a contribuit cu 90 000 lei;
2. Primăria Lunga - „Procurarea și instalarea sistemului antiincendiar la grădinița de copii din satul Lunga” – 196 760 lei;
3. Primăria Lunga - „Reconstrucția acoperișului școlii primare din satul Lunga” – 589 650 lei;
4. Primăria Rădulenii Vechi - „Modernizarea și dotarea bibliotecii publice Rădulenii Vechi cu echipament și mobilier ” – 86 200 lei;
5. Primăria Roșietici - „Dotarea cu instrumente muzicale a caselor de cultură din satele Roșieticii Vechi și Cenușa, componenta comunei Roșietici, raionul Florești ” – 172 800 lei;
6. Primăria comunei Vărvăreuca - „Reparația unor sectoare de străzi din satul Vărvăreuca ” – 2 326 730 lei;
7. Primăria Sănătăuca - „Jucăm, ne distrăm, viața o aflăm” – 180 810 lei.

 Deasemenea, cu sprijinul USAID (Unites States Agency Internațional Development) în Moldova, primăria Vărvăreuca a implementat pe parcursul anului 2022 proiectul „Schimbarea acoperișului de tip moale în acoperiș de tip rigid a blocului Gimnaziului din satul Vărvăreuca” în valoare 2 681 700 lei, unde Consiliul raional a contribuit cu o cofinanțare în sumă de 726 000 lei. Implementarea acestui proiect va duce la înbunătățirea aspectului și păstrarea edificiului în stare bună cît mai mulți ani și desigur, oportunitatea elevilor de a studia în confort și cu rezultate mai bune.

 Un alt proiect la care Consiliul raional Florești este în calitate de partener, implementat de Primăria or. Florești cu sprijinul FNDR (Fondului Național de Dezvoltare Regională) este „Construcția stației de epurare regionale și extinderea rețelelor de canalizare din orașul Florești”. Proiectul are o valoare totală de 37 000 000 lei iar Consiliul raional Florești a contribuit la implementarea proiectului cu 900 000 lei, cota parte a cofinanțării proiectului.

 Primăria Prajila cu sprijinul Agenției Elvețiene pentru Cooperare și Dezvoltare a implementat cu succes proiectul „Viață sănătoasă, Complex sportiv și gimnastică” cu o valoare totală de 100 000 lei.

 La Programul LEADER în Moldova pe parcursul anului 2022 au aplicat primăriile Nicolaevca cu proiectul „Echipamente digitale pentru educația modernă” în valoare totală de 63 000 lei și primăria Izvoare cu proiectul „Cultură modernă pentru perpetuarea tradițiilor în comuna Izvoare” – 171 980 lei. Ambele proiecte au fost finanțate și implementate cu succes.

 Primăriile Domulgeni, Cașunca, Ștefănești și Prodănești în cadrul proiectului „Mă implic”, au obținut finanțare din fondurile Agenției Elvețiene pentru Dezvoltare şi Cooperare (SDC) în valoare de 12 900 000 lei. Urmare a implementării proiectului au format un serviciu de gestionare al deșeurilor solide modern și au procurat echipamentul necesar pentru prestarea serviciilor date. Consiliul raional Florești a contribuit cu 150 000 lei.

**Șef al Direcţiei Economie**

 **şi Atragere a Investiţiilor Natalia BOGDAN**

Consiliului raional Floreşti

**Notă informativă**

 **la proiectul de decizie**

**„Cu privire la informaţia despre proiectele investiţionale**

**implementate în raionul Florești în anul 2022”**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
| Direcţia Economie şi Atragere a Investiţiilor Consiliului raional Floreşti |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul de decizie a fost elaborat în scopul prezentării informației despre proiectele investiționale implementate în raionul Florești în anul 2022, conform Programului de activitate al Consiliului raional pentru anul 2023. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| - |
| **4. Principalele prevederi ale proiectului şi evidenţierea elementelor noi** |
| 1. Se ia act de informaţia despre proiectele investiționale implementate în raionul Florești în anul 2022, conform anexei.
2. Controlul asupra executării prezentei decizii se pune în seama Comisiei de specialitate pentru economie, finanțe și gestionare a patrimoniului a Consiliului raional Floreşti.
 |
| **5. Fundamentarea economico-financiară** |
| Pentru implementarea prezentului proiect nu sunt necesare cheltuieli suplimentare |
| **6. Modul de încorporare a actului în cadrul normativ în vigoare** |
| - |
| **7. Avizarea şi consultarea publică a proiectului** |
| Proiectul de decizie a fost avizat de către Serviciul Juridic şi Resurse Umane, comisiile consultative de specialitate. În scopul respectării prevederilor Legii nr.239/2008 privind transparenţa în procesul decizional, proiectul a fost plasat pe site-ul Consiliului raional la directoriul ,,Procesul decizional”. |
| **8. Constatările expertizei anticorupție** |
| - |
| **9. Constatările expertizei de compatibilitate** |
| - |
| **10. Constatările expertizei juridice** |
| Proiectul de decizie elaborat este compatibil cu Constituţia Republicii Moldova, Legea nr.436/2006 privind administraţia publică locală şi respectă normele de tehnică legislativă. |
| **11. Constatările altor expertize** |
| - |

**Executor Natalia Bogdan,**

 **şef al Direcţiei Economie şi Atragere a Investiţiilor**